als_Latn dik_Latn sag_Latn
Basha në panairin e produkteve shqiptare: “Mbështetje më të madhe për ndërmarrjet shqiptare, që janë gjeneratorë të punësimit dhe mirëqënies”
Qytetarët e Tiranës kanë festuar sot Ditën e Verës, në shoqërinë e një sërë aktivitetesh të organizuara si çdo vit nga Bashkia e Tiranës. Trupa e Teatrit të Kukullave dhe animatorët; ansambli “Tirana”; Këndi i Pikturës; DJ nga shkolla “Robert Radoja”; “Dance Akademi Amary” – “Albania Silhouette Dance”; “Latin Beat” i kanë shtuar bukurinë kësaj dite vere e cila kishte mbledhur në Tiranë qytetarë nga të gjitha trevat. Pjesë e aktiviteteve të organizuara nga Bashkia e Tiranës ishte dhe panairi i produkteve shqiptare.
Në këtë panair marrin pjesë mbi 40 biznese, të cilët do të promovojnë produktet e tyre agro-ushqimore, nga trevat shqiptare: Shqipëria, Kosova, Maqedonia, Mali i Zi, Presheva. Në ceremoninë e hapjes së ketij panairi ishte i pranishëm kryebashkiaku Lulzim Basha, z. Besim Beqja – Ministër i Financave të Kosovës, z. Agim Shahini – kryetar i AKB (Aleanca Kosovare e Bizneseve) si dhe drejtues të komunave Preshevë, Dibër e Madhe, Prizren, Viti, Vrapcishtë, Gostivar, Rahovec, Saraj, Strugë, Tuz. Kryebashkiaku Basha e ka cilësuar këtë ditë si një moment të mirë për politikë-bërësit, për të kthyer vëmendjen nga politikat nxitëse të prodhimeve shqiptare.
“Në këtë ditë të bukur dhe të lashtë feste, kur shqiptarët përkujtojnë Ditën e Verës, i japim më shumë kuptim përmes një aktiviteti i cili na kujton se çfarë potenciali kemi ne shqiptarët, në Shqipëri dhe kudo në trevat shqiptare, për të prodhuar mallra cilësorë, për të garantuar shërbime cilësore, madje për të garantuar cilësi autentike e cila jo vetëm u shërben dhe u shijon shqiptarëve por mund të jetë një trademark i mirë i eksportit dhe njohjes së cilësisë së punës së shqiptarëve në rajon, Europë dhe në botë.
Është një rast për të gjithë politikë-bërësit, të kthejnë sytë dhe vëmendjen e të gjejnë mënyra për të bashkëpunuar e për t’u dhënë mbështetje promovuesve shqiptarë, ndërmarrjeve shqiptare, iniciativës së lirë shqiptare e cila është po kështu edhe gjenerator i punësimit dhe mirëqenies, gjenerator i punës që kaq shumë duhet, për të garantuar një jetë më të mirë dhe cilësi më të mirë jete, jo vetëm në Ditën e Verës por në çdo ditë të vitit dhe për çdo gjeneratë.” – deklaroi z. Basha.
Fjaja e kryetarit të Bashkisë së Tiranës, Lulzim Basha:
“I nderuar z. ministër i Financave të Kosovës, zotërinj ministra, kryetarë të komunave nga Kosova, Maqedonia, Presheva, Mali i Zi, nga e gjithë Shqipëria, të dashur bashkëqytetarë!
Është një kënaqësi e madhe për ne qytetarët e Tiranës që në këtë ditë vere, të tregojmë mikpritjen dhe zemrën bujare të qytetit dhe qytetarëve tanë përmes këtij panairi. Në këtë panair ndodhen mbi 40 ndërmarrje të ndryshme, të zhanreve të ndryshme, bujqësore, artizanale, industriale, nga të gjitha trevat shqiptare.
Në këtë ditë të bukur dhe të lashtë feste, kur shqiptarët përkujtojnë Ditën e Verës, i japim më shumë kuptim përmes një aktiviteti i cili na kujton se çfarë potenciali kemi ne shqiptarët, në Shqipëri dhe kudo në trevat shqiptare, për të prodhuar mallra cilësorë, për të garantuar shërbime cilësore, madje për të garantuar cilësi autentike e cila jo vetëm u shërben dhe u shijon shqiptarëve por mund të jetë një trademark i mirë i eksportit dhe njohjes së cilësisë së punës së shqiptarëve në rajon, Europë dhe në botë.
Është një rast për të gjithë politikë-bërësit, të kthejnë sytë dhe vëmendjen e të gjejnë mënyra për të bashkëpunuar e për t’i dhënë mbështetje promovuesve shqiptarë, ndërmarrjeve shqiptare, iniciativës së lirë shqiptare e cila është po kështu edhe gjenerator i punësimit dhe mirëqenies, gjenerator i punës që kaq shumë duhet, për të garantuar një jetë më të mirë dhe cilësi më të mirë jete, jo vetëm në Ditën e Verës por në çdo ditë të vitit dhe për çdo gjeneratë.
Me këtë rast, meqënëse vij nga Elbasani i cili është edhe qyteti që e ka “infektuar” Shqipërinë dhe trevat shqiptare me virusin pozitiv të Ditës së Verës, pasi ka ditur të ruajë e të çojë përpara këtë traditë të bukur e të lashtë shqiptare, dua t’i uroj gjithsecilit prej jush, këtu të pranishëm në panair, miqve tanë të nderuar që vijnë anembanë trevave shqiptare, gjithë qytetarëve të Tiranës, të Shqipërisë: “Gëzuar Ditën e Verës, për shumë vjet gëzuar dhe sjelltë sa më shumë mbarësi për ju dhe familjet tuaja!”
Ministri i Financave i Republikës së Kosovës – z. Besim Beqaj:
“Me kënaqësi ndodhemi sot këtu, së bashku, për të festuar Ditën e Verës, për të festuar edhe integrimin mbarë shqiptar. Mendoj se Kosova është një shtet i ri, me gjashtë vite përvojë, shtet I cili ndërmerr hapat e parë në mënyrë shumë të shpejtë, shumë të drejtëpërdrejtë, me një organizim të mirëfilltë, me ndërmarrje të cilat janë duke konkurruar jo vetëm në tregun shqiptar por edhe më gjerë.
Unë ndodhem sot këtu, i kënaqur që Ministria e Financave dhe qeveria e Kosovës kanë pasur mundësi ti përcjellin bizneset tona elitë e që janë prezent në këtë panair, biznese të cilat do të na sigurojnë integrimin tonë mbarëkombëtar.
Mendoj se integrimi është punë, aktivitet konkret ekonomik, është aktivitet edukues por mbi të gjitha janë kryer shumë punë në Shqipëri e Kosovë të cilat do të na mundësojnë që integrimi të vijë natyrshëm dhe integrimi po vjen natyrshëm.
Unë dua t’u uroj të gjithë shqiptarëve, jo vetëm në Shqipëri por edhe në Kosovë, Maqedoni, Mal të Zi, Preshevë e Bujanovcë, Ditën e Verës, t’i uroj ata për angazhimin, homogjenitetin që janë duke treguar në drejtim të angazhimit ekonomik, në drejtim të orientimit të resurseve tona ekonomike drejt mirëqenies sonë.
Dua të them se Kosova është duke ecur me hapa të shpejtë. Shqipëria ka traditë të madhe shtetërore, ne e kemi pasur pasqyrë Shqipërinë, do e kemi pasqyrë Shqipërinë por do e kemi të përbashkët atë pasqyrë, që të japë efekte të dyanshme në zhvillimin tonë.
Ju uroj të gjithëve shëndet, suksese e më së shumti uroj ata njerëz që zgjohen në mëngjes, duke menduar për të krijuar vende pune, për të krijuar produkte të cilat do të na bëjnë të ndihemi të nderuar anekënd botës, kudo që shkojmë! I uroj këto ndërmarrje dhe u bëj thirrje të gjithë konsumatorëve në Shqipëri, Kosovë dhe anekënd ku kemi shqiptarë që të konsumojnë këto produkte, sepse konsumi i tyre është mirëqënie për kombin tonë.
Urime dhe suksese!”
Presidenti i Këshillit të Agro-Biznesit Shqiptar – z. Enver Ferizaj:
I nderuar z. kryetar, Lulzim Basha, kryetar i Bashkisë së Tiranës, i nderuar z. Besim Beqaj, ministër i Financave të Republikës së Kosovës, të nderuar kryetarë të komunave të Kosovës, të Maqedonisë, të Malit të Zi, të nderuar biznesmenë, i nderuar kryetar i Dhomës për Biznes të Kosovës, të nderuar përfaqësues të trupit diplomatik, përfaqësues të medias, bashkë organizatorë të respektuar, biznesmenë të trevave shqiptare!
Dita e Verës tashmë është e veçantë në kryeqytetin e Shqipërisë, Tiranë, pasi vjen në formën më të bukur të patriotizmit, që ne t’ju drejtohemi me respekt e dashuri së pari prodhimeve të tokës tonë. Ju falënderoj për pjesëmarrjen dhe kohën që i kushtoni panairit “Bli Shqip”, si një event që startoi në kuadër të 100 vjetorit të Pavarësisë së Shqipërisë dhe po vazhdon traditën e organizimit vit pas viti të këtij panairi. Këshilli i Agro -Biznesit Shqiptar, Bashkia e Tiranës dhe të gjithë bashkë organizatorët nga trevat kombëtare, Kosova, Shqipëria, Maqedonia, Mali i Zi, Presheva kulmojnë sot në Tiranë për promovimin e prodhimeve më të mira shqiptare. Ky aktivitet mbledh sot në kryeqytetin e Shqipërisë, Tiranë, biznesmenë, prodhues, konsumatorë, etj., nga trevat shqiptare, për një qëllim, të rrisim vetëdijen mbarë shqiptare për konsumin e mallrave vendore, pasi natyra na ka bekuar, duke na dhënë një natyrë plot dritë e plot shëndet të prodhimeve tona me cilësi, slogani “Unë konsumoj prodhime shqiptare”. Për ju si qytetarë, Tirana është sot qyteti i gëzimit, qyteti i festës, është kryeqyteti i kësaj dite të mrekullueshme, ndaj uroj për të gjithë qytetarët, biznesmenët “ Gëzuar Ditën e Verës” dhe panairin, suksese në këtë drejtim! Faleminderit!
Kryetar i Aleancës Kosovare të Biznesit – z. Agim Shahini:
“Mirë se keni ardhur në këtë festë të madhe shqiptare, në këtë festë ku sot kanë aderuar nga të gjitha trevat shqiptare, jo vetëm kryetarë komunash por biznese të suksesshme! Ky sukses duhet t’u ofrojë ju një produkt më cilësor, produkte e shërbime për t’u konsumuar; shqip, sepse vetëm ky projekt i prodhimeve shqiptare tenton të bashkojë mendjet, vetëdijen dhe konsumin e produkteve shqiptare.
Vite më parë, së bashku me Këshillin e Agro-Biznesit shqiptar, institucionet shtetërore të dy shteteve kemi organizuar dhe vijojmë të organizojmë këto projekte që ngrenë mirëqenien qytetare. Duke konsumuar prodhime shqip, ju bëheni pjesë e zhvillimit ekonomik të shtetit, ndaj ju ftoj që jo vetëm nëpër festa të organizuara në këtë formë por gjatë 365 ditëve të konsumoni produkte “made in Kosova” dhe “made in Shqipëri”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn